**ΤΕΧΝΟΛΟΓΙΑ Β’ ΓΥΜΝΑΣΙΟΥ – ΣΗΜΕΙΩΣΕΙΣ**

Οι Συντελεστές στο Βιομηχανικό σύστημα Παραγωγής

Οι συντελεστές που εμπλέκονται στο βιομηχανικό σύστημα παραγωγής είναι οι εξής:

1. ***Η ανθρώπινη εργασία*** (σωματική και πνευματική) και οι ***γνώσεις.*** Οι εργαζόμενοι αποτελούν το βασικό συστατικό της ανάπτυξης στην εποχή της τεχνολογικής έκρηξης. Παρά την τεχνολογική πρόοδο, ο άνθρωπος έχει κυρίαρχο ρόλο στην επιχείρηση, η οποία χωρίς εργαζομένους δεν μπορεί να υπάρξει. Αυτο συμβαίνει γιατί οι μηχανές ΔΕΝ διαθέτουν δύο βασικές ιδιότητες: α) **πρωτοβουλία** και β) **φαντασία.** Τα τελευταία χρόνια παραγκωνίζεται η ανιδείκευτη εργασία και προωθείται η ειδικευμένη, που είναι αποτελέσμα κατάλληλης εκπάιδευσης και μόρφωσης.
2. ***Οι πρώτες ύλες και οι φυσικοί πόροι.*** Σε αυτή την κατηγορία ανήκουν το έδαφος, τα δάση, οι λίμνες, η θάλασσα, τα μεταλλεύματα, οι διάφορες μορφές ενέργειας και οποιοδήποτε άλλο φυσικό αγαθό που μπορεί να χρησιμοποιηθεί στην παραγωγή προϊόντων. Αυτός ο συντελεστής είναι εξαιρετικά σημαντικός για τις γεωργικές επιχειρήσεις, αφού οι καλλιέργιες και η παραγωγή εξαρτώνται από τους φυσικούς παράγοντες. Στη βιομηχανική επιχείρηση παίζει σημαντικό ρόλο, γιατί αποτελεί τον τόπο εγκαστασης των βιομηχανιών.
3. ***Τα διαθέσιμα κεφάλαια.*** Είναι από τους βασικότερους συντελεστές παραγωγής και διακρίνονται σε:

*Φυσικά κεφάλαια:* περιλαμβάνουν όλα ταυλικά μέσα που χρησιμοποιούνται στην παραγωγή των προϊόντων και είναι αποτέλεσμα της παραγωγικής προσπάθειας του ανθρώπου. Τέτοια κεφάλαια είναι τα μηχανήματα, τα κτίρια κλπ

*Ανθρώπινα κεφάλαια:* αφορούν το ανθρώπινο δυναμικό, απασχολήσιμο ή μη, στο πλαίσιο μιας οικονομίας.

1. Το επίπεδο του ***τεχνολογικού εξοπλσμού.*** Η αλματώδης ανάπτυξη της τεχνολογίας και του ***αυτοματισμού*** επηρεάζει σε μεγάλο βαθμό άλλες πτυχές του συστήματος παραγωγής, όπως π.χ. την ποσότητα και την ποιότητα των παραγόμενων προϊόντων, τον αριθμό του εργατικού δυναμικού και άλλα. Η παγκόσμια τεχνολογική πρόοδος ανοίγει νέους δρόμους, προσφέρει τα επιτεύγματά της στο σύνολο των επιχειρήσεων του κόσμου και δημιουργεί νέες συνθήκες στο διεθνή αναταγωνισμό.
2. Ο ***ανταγωνισμός*** που αντιμετωπίζει η επιχείρηση στο διεθνοποιημένο παραγωγικό εργασιακό περιβάλλον επηρεάζει τη λειτουργία της. Οι ανταγωνιστικές επιχειρήσεις (που παράγουν ή πωλούν το ίδιο προϊόν), με τη συμπεριφορά τους ως προς την ποιότητα, τις τιμές, τη δοαφήμιση των προϊόντων και τις εξυπηρετήσεις προς την πελατεία τους, επηρεάζουν τη λειτουργία των ομοειδών τους επιχειρήσεων.

Όσο πιο πολλοί είναι οι παραγωγοί ενός προϊόντος τόσο μεγαλύετρος είναι ο ανταγωνισμός στην αγορά αυτού του προϊόντος. Ο ανταγωνισμός είναι σπουδαίος παράγοντας της οικονομίας και έχει κοινωνικό αντίκτυπο. Η αγορά παίρνει τις εξής ομορφιές με βάση τον ανταγωνισμό:

|  |  |  |
| --- | --- | --- |
| πλήρης ανταγωνισμός | μονοπώλια | ολιγοπώλιο |
| πολλές επιχειρήσεις παράγουν το ίδιο ή παρόμοιο προϊόν | μόνο μία επιχείρηση παράγει ένα προϊόν (πχ ΔΕΗ) | μικρός αριθμός επιχειρήσεων παράγει και προσφέρει συγκεκριμένο προϊόν |
| οι επιχειρήσεις προσπαθούν να προσελκύσουν τους περισσότερους καταναλωτές, οι οποίοι έχουν την δυνατότητα επιλογής ανάμεσα σε πολλά από τα παρόμοια αγαθά που κυκλοφορούν | τα προϊόντα δημιουργούνται για την κάλυψη των αναγκών του συνόλου σε κοινά αγαθά (πχ ηλεκτρικό ρεύμα, με το κράτος να ελέγχει την τιμή και το κέρδος του προϊόντος), για την προστασία της υγείας της κοινωνίας (πχ νερό) | οι αποφάσεις τους επηρεάζουν την τιμή πώλησης και την προσφορά του προϊόντος |
| η τιμή του προϊόντος μένει ανεπηρέαστη, αφού οι καταναλωτές θεωρούν ίδια ή παρόμοια τα προϊόντα | δεν υπάρχουν άλλα υποκατάστα προϊόντα | συμφωνούν μεταξύ τους για καλύτερη εκμετάλλευση της αγοράς και αύξηση των κερδών τους |
|  |  | το κράτος ελέγχει τις επιχειρήσεις για την αποφυγή κερδοσκοπίας |

1. Η ***εργατική νομοθεσία*** που ισχύει στη χώρα στην οποία λειτουργεί η παραγωγική μονάδα έχει κυρίαρχη σημασία. Τα εργατικά συνδικάτα και οι εργατικές ενώσεις στις οποίες ανήκει το προσωπικό της επιχείρησης παρεμβαίνουν για την προστασία του, αποφασίζουν απεργίες, διαμαρτυρίες, στάσεις εργασίας κλπ. και επηρεάζουν με αυτές τις συμπεριφορές τη λειτουργία της επιχείρησης.
2. Η διαθέσιμη ***υποδομή του χώρου*** στον οποίο είναι εγκατεστημένη η βιομηχανία (συγκοινωνίες, επικοινωνίες κλπ) είναι εξίσου σημαντική. Για παράδειγμα, όταν μια επιχείρηση βρίσκεται κοντά σε σιδηροδρομικό ή οδικό δίκτυο ή λιμάνι, είναι εέκολο τόσο να παραλάβει τις πρώτες ύλες της, όσο και να στείλει τα παραγόμενα προϊόντα της στις διάφορες αγορές.
3. Η ***ενέργεια*** που χρησιμοποιείται. Στόχος κάθε επιχείρησης είναι να βρίσκεται κοντά σε πηγές ενέργειας, ώστε να εξασφαλίζει επαρκή και χαμηλού κόστους ενέργεια. Εκτός από τις «συμβατικές πηγές» ενέργειας, όπως πχ η ηλεκτρική, αρκετά δημοφιλείς εμφανίζονται σήμερα και οι ανανεώσιμες μορφές ενέργειας, όπως η ηλιακή, η αιολική καο άλλες
4. Ορισμένοι θεωρούν και την ***επιχειρηματικότητα*** συντελεστή παραγωγής. Επιχειρηματικότητα είναι η ικανότητα του ανθρώπου να συνδιάζει σωστά τους υπόλοιπους συντελεστές παραγωγής, όπως τιο κεφάλαιο, την εργασία, τους φυσικούς πότους και άλλα

Η επιχείρηση λειτουεγεί ως ένα ***σύστημα,*** δηλαδή ένα σύνολο επιμέρους στοιχείων με οργανωμένο και συντονισμένο τρόπο, ώστε να επιτευχθεί το καλύτερο δυνατό αποτέλεσμα και οι στόχοι της επιχείρησης. Τα στοιχεία της διακρίνονται σε δύο μεγάλες κατηγορίες:

1. **Εισροές**: τα υλικά αγαθά και οι υπηρεσίες που χρησιμοποιούνται στην παραγωγικη διαδικασία (άνθρωποι, πληροφορίες, υλικά, εργαλεία, μηχανές, ενέργεια, κεφάλαιο, χρόνος)
2. **Εκροές**: τα προϊόντα ή οι υπηρεσίες που παράγει η παραγωγική μονάδα, καθώς και τα απόβλητα ή οι απώλειες της παραγωγής.

Οι διαφορετικοό συντελεστές που μπλέκονται στο βιομηχανικό σύστημα παραγωγής αλληλοεπηρεάζονται, γι’αυτό οποιαδήποτε αλλαγή σε ένα συντελεστή πρέπει να εναρμονίζεται πάντα με τους υπολοίπους, διαφορετικά μπορεί να προκύψει ζημία παρά όφελος. Κανένας συντελεστής δεν είναι ανεξάρτητος. Η μεταβολή του ενός προκαλεί αλλαγές στους υπολοίπους και στο παραγωγικό αποτέλεσμα. Το ανθρώπινο δυναμικό που στελεχώνει τη βιομηχανική μονάδα πρέπει να εξετάσει τους πιθανούς τρόπους με τους οποίους εξασφαλίζεται η ισορροπία ανάμεσα στους συντελεστές.

.